CELEX: 62010CA0085
Language: hu
Date: 2011-03-10 00:00:00
Title: C-85/10. sz. ügy: A Bíróság (harmadik tanács) 2011. március 10-i ítélete (a Tribunal Supremo (Spanyolország) előzetes döntéshozatal iránti kérelme) — Telefónica Móviles España, SA kontra Administración del Estado, Secretaría de Estado de Telecomunicaciones (Távközlési szolgáltatások — 97/13/EK irányelv — Általános felhatalmazások és egyedi engedélyek — Egyéni engedéllyel rendelkező vállalkozásokra alkalmazható díjak és illetékek — A 11. cikk (2) bekezdése — Értelmezés — Valamely díj különös rendeltetését elő nem író nemzeti szabályozás — A digitális rendszerek díjának megemelése az első generációs analóg rendszerek díjának változatlanul hagyása mellett — Összeegyeztethetőség)

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/10
            
         A Bíróság (harmadik tanács) 2011. március 10-i ítélete (a Tribunal Supremo (Spanyolország) előzetes döntéshozatal iránti kérelme) — Telefónica Móviles España, SA kontra Administración del Estado, Secretaría de Estado de Telecomunicaciones
   (C-85/10. sz. ügy) (1)
   
   (Távközlési szolgáltatások - 97/13/EK irányelv - Általános felhatalmazások és egyedi engedélyek - Egyéni engedéllyel rendelkező vállalkozásokra alkalmazható díjak és illetékek - A 11. cikk (2) bekezdése - Értelmezés - Valamely díj különös rendeltetését elő nem író nemzeti szabályozás - A digitális rendszerek díjának megemelése az első generációs analóg rendszerek díjának változatlanul hagyása mellett - Összeegyeztethetőség)
   2011/C 139/16
   Az eljárás nyelve: spanyol
   
      A kérdést előterjesztő bíróság
   
   Tribunal Supremo
   
      Az alapeljárás felei
   
   
      Felperes:
      Telefónica Móviles España, SA
   
   
      Alperes:
      Administración del Estado, Secretaría de Estado de Telecomunicaciones
   
   
      Tárgy
   
   Előzetes döntéshozatal iránti kérelem — Tribunal Supremo — A távközlési szolgáltatások terén az általános felhatalmazásokra és az egyedi engedélyekre vonatkozó közös szabályozási keretről szóló, 1997. április 10-i 97/13/EK európai parlamenti és a tanácsi irányelv 11. cikke (2) bekezdésének értelmezése (HL L 117., 15. o.) — Egyéni engedéllyel rendelkező vállalkozásokra alkalmazható díjak és illetékek — Az irányelv által engedélyezetten felül kivetett pénzbeli teher olyan célból, amelyet az irányelv nem határoz meg — A fejlettebb technológiák hátrányba helyezése az elavult technológiákhoz képest
   
      Rendelkező rész
   
   A távközlési szolgáltatások terén az általános felhatalmazásokra és az egyedi engedélyekre vonatkozó közös szabályozási keretről szóló, 1997. április 10-i 97/13/EK európai parlamenti és tanácsi irányelv 11. cikkének (2) bekezdésében előírt követelményeket — amelyek szerint a távközlési szolgáltatókra a szűkös erőforrások használatáért kivetett díj kötelező célja az ilyen erőforrások legelőnyösebb felhasználásának biztosítása, valamint e díjnak figyelembe kell vennie az újító szolgáltatások és a verseny fejlődése előmozdításának szükségességét — úgy kell értelmezni, hogy azokkal nem ellentétes az a nemzeti szabályozás, amely az egyéni engedélyekkel rendelkező távközlési szolgáltatókra anélkül vet ki díjat a rádiófrekvenciák használatáért, hogy előírná az e díjból származó bevételek különös rendeltetését, és amely valamely meghatározott technológia esetében jelentősen megemeli, míg valamely másik vonatkozásában nem emeli meg e díj összegét.
   
      (1)  HL C 134., 2010.5.22.